送陳求仁還永嘉兼寄劉孝移
作者：程洵
朝代：宋

paragraphs: 往年予□祁山丞，坐上屢聞君姓名。
那知流落天一角，一笑共挹湘江清。
地緜賦急員羞具，黄龔遐軌空馳溯。
催科撫字兩勤勞，古道羨君今獨步。
耒陽之水化理濡，耒陽之人何于于。
疎梧細柳白日浄，唯有聲氣與君俱。
君今快展摩天翮，會看赤手扶羲御。
煙波渺渺正愁予，萬里瀟湘未歸去。
河陽當日桃花紅，主人好客樽不空。
相逢倘問衡陽簿，爲說年來惟悴容。